wickkiey/tamil-wikipedia-chunked huggingface dataset:
# முனிச்சாலை

## தெருக்கள்

முனிச்சாலையின் வடக்குப் பகுதியில் அமைந்த தெருக்கள்;
1. கொல்லம் பட்டறைத் தெரு
1. கரீம்சா பள்ளிவாசல் தெருக்கள் 1 முதல் 5 முடிய
1. ஓபுளா படித்துறை தெரு
1. இஸ்மாயில்புரம் தெருக்கள் 1 முதல் 19 முடிய
1. அருணாசலபுரம் தெருக்கள் 1 முதல் 4 முடிய
1. ஓலைப்பட்டினம் தெருக்கள் 1 முதல் 2 முடிய  
முனிச்சாலையின் தெற்குப் பகுதியில் கான்பாளையம், லெட்சுமிபுரம், பூசாரித் தோப்பு மற்றும் ருக்குமணி பாளையம் மற்றும் பூந்தோட்டம் பகுதிகளின் தெருக்கள் முனிச்சாலையுடன் இணைகிறது.
# முனிச்சாலை

## கல்வி நிலையங்கள்

1. மதுரை மாநகராட்சி உயர்நிலைப் பள்ளி
1. மதுரை மாநகராட்சி துவக்கப் பள்ளி
1. விருதுநகர் இந்து நாடார் பெண்கள் மேனிலைப் பள்ளி
1. ராஜா தனலட்சுமி நடுநிலைப் பள்ளி
1. ஜெயா நடுநிலைப் பள்ளி
# முனிச்சாலை

## மருத்துவமனைகள்

1. மதுரை மாநகராட்சியின் நகர்புற ஆரம்ப சுகாதார நிலையம்
1. நயினா இதய மருத்துவமனை
1. ராஜா மருத்துவமனை
1. பாண்டியராஜ் குழந்தைகள் மற்றும் மகப்பேறு மருத்துவமனை
1. கிருத்திகா பொது மற்றும் எலும்பு மருத்துவமனை
1. அருண் பொது மற்றும் மகப்பேறு மருத்துவமனை
1. பி. ஆர். (அரிவாசன்) எலும்பு மற்றும் மூட்டு மருத்துவமனை
1. பாலா பல் மருத்துவமனை
1. புளு மாடர்ன் மருத்துவமனை
# முனிச்சாலை

## வழிபாட்டுத் தலங்கள்

### பள்ளிவாசல்கள்

1. கரீம்சா பள்ளிவாசல்
1. சையத் நூருத்தீன் பள்ளிவாசல்
# முனிச்சாலை

## வழிபாட்டுத் தலங்கள்

### கோயில்கள்

1. முனீஸ்வரர் கோயில்
1. உச்சையினி மாகாளியம்மன் கோயில்
1. பவநாராயண சுவாமி கோயில்
# முனிச்சாலை

## கிராமியக் கலைஞர்கள்

கரகாட்டம், நாதஸ்வரம், மேளம், மற்றும் கிராமிய நாட்டிய-நாடகக் கலைஞர்கள் பரவலாக உள்ளனர்.
# முனிச்சாலை

## புகழ் பெற்றவர்கள்

1. நடிகர் வடிவேலு
# முனிச்சாலை

## மற்றவை

1. ஓபுளா படித்துறை மண்டபம்
1. கோபுளா படித்துறை மண்டபம்
1. வாழைக்காய் மண்டி
1. அமிர்தம் இனிப்பகம்
1. களபிள்ளா தேனீர் கடை
1. முஹம்மது டிரேடர்ஸ்
1. அட்டைபெட்டிகடை &மரக்கடைகள்
1. மாலை நேர உணவகங்கள்
1. கண்ணா ஹோட்டல்
1. கரூர் வைஸ்யா வங்கி, ஹெச். டி. எப். சி., வங்கி, டாட்டா இண்டி கேஷ் ஏ டி எம் கள் (ATM)
# முனிச்சாலை

## போக்குவரத்து

பெரியார் பேருந்து நிலையத்திலிருந்து, தெப்பக்குளம், விரகனூர், சிலைமான், திருப்புவனம், திருப்ப்பாச்சேத்தி, லாடனேந்தல் போன்ற மதுரையின் கிழக்குப்பகுதியில் அமைந்த ஊர்களுக்குச் செல்லும் நகரப் பேருந்துகள் முனிச்சாலை வழியாக செல்கிறது. முனிச்சாலையின் மேற்கு முனையில் ஒரு பேருந்து நிறுத்தமும், கிழக்கு முனையில் ஒரு பேருந்து நிறுத்தமும் அமைந்துள்ளது.
# முனிச்சாலை

## அருகில் செல்லும் வீதிகள்

1. கிழக்கு வெளி வீதி
1. காமராசர் சாலை
1. பழைய குயவர் பாளையம் சாலை
# முனிச்சாலை

## அருகில் அமைந்த இடங்கள்

1. மீனாட்சியம்மன் கோயில்
1. புதுமண்டபம்
1. திருமலை நாயக்கர் அரண்மனை
1. எழுகடல் தெரு
1. பத்துத் தூண் தெரு
1. ஸ்ரீநிவாசப்பெருமாள் கோயில்
1. அரசமரம் பிள்ளையார் கோயில்
1. நெல்பேட்டை
1. வெற்றிலைப் பேட்டை
1. மீன் வணிக வளாகம்
1. சௌராஷ்டிர மேனிலைப் பள்ளி
1. எம். ஏ. வி. எம். மேனிலைப் பள்ளி
1. புனித மேரி ஆண்கள் மேனிலைப் பள்ளி
1. புனித ஜோசப் பெண்கள் மேனிலைப் பள்ளி
1. அம்சவள்ளி அசைவ உணவு விடுதி
1. அன்பகம் அசைவ உணவு விடுதி
1. தினமணி திரை அரங்கம்
1. அலங்கார் திரை அரங்கம்
# முனிச்சாலை

## அருகில் அமைந்த இடங்கள்

### வங்கிகள்

1. இந்தியன் வங்கி
1. தமிழ்நாடு மெர்கண்டைல் வங்கி
1. கரூர் வைஸ்யா வங்கி
1. எச்டிஎப்சி வங்கி
1. லெட்சுமி விலாஸ் வங்கி
# மைக்ரோசாப்ட்டின் வரலாறு

மைக்ரோசாப்ட் ஒரு பன்னாட்டு கணினி தொழில்நுட்ப நிறுவனமாகும். இந்த நிறுவனத்தின் தொடக்க வரலாறு 1975 ஆம் வருடம் ஏப்ரல் மாதம் 4ஆம் திகதியிலிருந்து குறிப்பிடலாம். இந்நிறுவனத்தின் ஆரம்பம் ஆல்புகெர்க்கிவில் பில் கேட்ஸ் மற்றும் பால் ஆலன் மூலம் நிறுவப்பட்டது. அதன் தற்போதைய சிறந்த விற்பனைத் தயாரிப்புகளாக மைக்ரோசாப்ட் விண்டோஸ் இயங்குதளம், மைக்ரோசாப்ட் ஆபீஸ் உற்பத்தி மென்பொருள் தொகுப்பு, எக்ஸ்பாக்ஸ் விளையாட்டுகள், பிங், தேடல் பொறி ஆகியவற்றை குறிப்பிடலாம். மைக்ரோசாப்ட் என்ற வார்த்தை மைக்ரோகம்ப்யூட்டர் மற்றும் மென்பொருள் ஆகிய வார்த்தைகளின் இணைப்பு சொல்லாகும்.  
1980களில் மைக்ரோசாப்ட் நிறுவனம் ஐபிஎம் நிறுவனத்துடன் தனது மைக்ரோசாப்ட் விண்டோஸ் இயங்குதளத்தினை ஐபிஎம் நிறுவனத்தின் வன்பொருளோடு தர ஓப்பந்தம் செய்து கொண்டது. அந்த ஓப்பந்த்தின்படி ஐபிஎம் நிறுவனம் தனது ஓவ்வோரு கணிணி விற்பனைக்கும் மைக்ரோசாப்ட் நிறுவனத்திற்கு உரிமைக்கான பங்கினை தந்தது. 1985 ஆம் ஆண்டில், ஐபிஎம் OS / 2 எனப்படும் தங்களது கணினிகளுக்காக ஒரு புதிய இயங்குதளம் எழுத வேண்டும் என்று மைக்ரோசாப்டிடம் கோரியது. இதனை ஏற்று OS/2க்கான இயங்குதளத்தினை தயாரிக்கும் வேளையில் தனது இயங்குதளத்தினையும் விற்று OS/2 இயங்குதளத்திற்கு போட்டியை உருவாக்கியது. ஓரு காலகட்டத்தில் மைக்ரோசாப்ட் நிறுவனத்தின் இயங்குதளம் OS/2 இயங்குதளத்தின் விற்பனையை முந்தியது. மைக்ரோசாப்ட் நிறுவனம் 1990களில் மைக்ரோசாப்ட் விண்டோஸின் பல பதிப்புகள் தொடங்கப்பட்ட போது, உலகின் தனிநபர் கணினிகளின் 90% பங்கினை கைப்பற்றியது.  
சூன் 30, 2014 வரையில் மைக்ரோசாப்ட் நிறுவனம் உலகளவில் $ 86.83 பில்லியன் அமெரிக்க டாலர் வருவாயும் மற்றும் 128,076 ஊழியர்கள் கொண்ட நிறுவனமாக உள்ளது.
# மைக்ரோசாப்ட்டின் வரலாறு

## 1985-1991: OS/2 எழுச்சி மற்றும் வீழ்ச்சி

1985 ஆம் ஆண்டு அயர்லாந்து மைக்ரோசாப்ட் சர்வதேச உற்பத்தி வசதிகள் ஒரு முக்கிய இடம் பெற்றது. அங்கிருந்துதான் தனது முதல் மைக்ரோசாப்ட் வின்டோஸ் பதிப்பினை நவம்பர் மாதம் 20ஆம் திகதி வெளியிட்டது. இது மைக்ரோசாப்ட் டிஸ்க் ஆப்பரேட்டிங் சிஸ்டத்தின் வரைகலை நீட்டிப்பு ஆகும்.
# இந்தியாவின் மகள்

**இந்தியாவின் மகள்** (*India's Daughter*) இங்கிலாந்தைச் சேர்ந்த லெசுலீ உத்வின் (Leslie Udwin) இயக்கிய (ஆங்கில வடிவ) விபரணத் திரைப்படம் ஆகும். இத்திரைப்படம் 2012 தில்லி கும்பல்-வல்லுறவு வழக்கு மற்றும் அதில் கொல்லப்பட்ட 23 வயது பெண் குறித்தானது. இந்தத் திரைப்படத்தில் திகார்சிறையில் அடைக்கப்பட்டுள்ள குற்றவாளி முகேஷ் சிங்கிடம், சிறை அதிகாரிகள் அனுமதியுடன் எடுக்கப்பட்டப் பேட்டியும் அடங்கியிருந்தது. குற்றவாளி முகேஷ் சிங் அளித்த பேட்டி முழுமையாக ஊடகங்களில் வெளியானது. பெண்களை அவமதிக்கும் வகையில் அமைந்த இந்தப் பேட்டி பெரும் சர்ச்சையை ஏற்படுத்தியது. இது மார்ச் 8, 2015, அனைத்துலக பெண்கள் நாளன்று ஒளிபரப்பப்படுவதாக இருந்தது. இந்தியாவில் என்டிடிவி 24x7 தொலைக்காட்சியாலும் ஐக்கிய இராச்சியத்தில் பிபிசி ஃபோர் தொலைக்காட்சியாலும் மற்றும் ஒரே நேரத்தில் டென்மார்க்கு, சுவீடன், சுவிட்சர்லாந்து, நோர்வே மற்றும் கனடா நாடுகளிலும் ஒளிபரப்பப்படுவதாக இருந்தது.  
மார்ச் 4, 2015 அன்று இதனை ஒளிபரப்ப இந்திய நாடாளுமன்றத்தில் எதிர்ப்பு எழுந்தது. இதனால் இத்திரைப்படம் இந்தியாவில் தடை செய்யப்பட்டுள்ளது. இதன் பின்னணியில் பிபிசி போர் ஒளிபரப்பை முன்பு திட்டமிட்ட அனைத்துலக பெண்கள் நாளுக்கு மாறாக முன்னதாகவே மார்ச் 4 அன்று ஒளிபரப்பியது.  
நிர்பயாவின் பெயரை பொதுவில் பிபிசி வெளியிட்டதற்கு அவரின் தந்தை எதிர்ப்பு தெரிவித்தார்.
# இந்தியாவின் மகள்

## வெளியிணைப்புகள்

- தடை தீர்வாகாது தி இந்து (தமிழ்) கட்டுரை
- பாதிக்கப்பட்ட பெண்ணின் தந்தை பேட்டி தினத்தந்தியில்
-
# இரண்டாம் விக்ரமாதித்தன்

**இரண்டாம் விக்ரமாதித்தன்** (Vikramaditya II ஆட்சிக்காலம்கிபி 733-744) என்பவன் ஒரு சாளுக்கிய மன்னனாவான். இவன் தன் தந்தை விஜயாதித்தன் இறந்தபின் ஆட்சிப்பொறுப்பேற்றான். இந்த தகவல் சனவரி 13 தேதியிட்ட, 735 லகஷ்மேஷ்வர் கன்னடக் கல்வெட்டுவழியாக அறியப்படுகிறது. மேலும் இக்கல்வெட்டுவழியாக இரண்டாம் விக்ரமாதித்தன் அவனது தந்தையின் காலத்தில் இளவரசனாக (யுவராஜா) முடிசூடப்பட்டு, தங்களது பரம எதிரிகளான பல்லவர்களுக்கு எதிராக நடந்த போர்களில் கலந்துகொண்டான் என்று தெரிகிறது. இவனது மிக முக்கியச் சாதனைகள் என்றால் மூன்று சந்தர்ப்பங்களில் காஞ்சிபுரத்தைக் கைப்பற்றியது, முதல் முறை இவன் இளவரசனாக இருந்தபோதும், இரண்டாம் முறை இவன் பேரரசனான ஆனபிறகும், மூன்றாம் முறை இவனது மகன் மற்றும் முடிக்குரிய இளவரசர் இரண்டாம் கீர்த்திவர்மன்தலைமையின் கீழ் என காஞ்சி வெற்றிகொள்ளப்பட்டது. இதே தகவலை விருபாக்ஷா கோயில் கல்வெட்டுகள் என்று அழைக்கப்படும் வேறு கன்னட கல்வெட்டுகள் மூலம் அறியப்படுகிறது. 1987 ஆம் ஆண்டில் இந்த கோயில்கள் கொண்ட நினைவுச் சின்னங்களின் தொகுதி உலக பாரம்பரியக் களமாக அறிவிக்கப்பட்டது.
# இரண்டாம் விக்ரமாதித்தன்

## பல்லவர்களுக்கு எதிரான போர்கள்

வெற்றித் தூண் கல்வெட்டு, விருபாக்ஷா கோயில், பட்டடக்கல், 733–745 CE]]  
இவனது தந்தையான விஜயாதித்தன் நான்கு தசாப்தங்கள் நீண்ட மற்றும் அமைதியான ஆட்சியை தனது வயது முதிரும்வரை ஆண்டதைப் போலல்லாமல், இரண்டாம் விக்ரமாதித்யனின் கல்வெட்டுகள் வழியாக இவனது ஆட்சியில் போர்களுக்கு முக்கியத்துவம் இருந்தது தெரிகிறது. அந்த கல்வெட்டுகளில் இருந்து வரலாற்றாய்வாளர்கள் இவன் பல்லவர்கள் மீது வன்மம் கொண்டிருந்தான் என்று நினைக்கிறனர். பல்லவர்கள் ஒரு நூற்றாண்டுக்கு முன்பு, முதலாம் நரசிம்ம பல்லவன் தலைமையின் கீழ், சாளுக்கியர்களைத் தோற்கடித்து அவர்களின் அரசியல் தலைநகரான வாதாபியை ஆக்கிரமித்திருந்தனர். இதனால் இரண்டாம் புலிகேசியால் புகழ்பெற்ற இவர்களின் ஆட்சியும், சாளுக்கிய அரச குடும்பமும் பெரிய அவமானத்தில் மூழ்கியது. இதனால் பல்லவர்களை முற்றாக நிர்மூலமாக்கி (prakrity-amitra) சாளுக்கியர் இழந்த கண்ணியத்தை மீட்க முடியும் என்று கருதியதாக கல்வெட்டுகள் வழியாக அறியப்படுகிறது. இரண்டாம் கீர்த்திவர்மன் இந்த எண்ணத்துடன், உற்சாகமாக (mahotsaha) பல்லவ நாட்டின் மீது படையெடுத்தான்.  
இவன் ஆட்சிக்கு வந்த உடன், காஞ்சிபுரத்தில் நடந்த உள்நாட்டுப் போரால் ஒரு வாய்ப்பு ஏற்பட்டது. இரண்டாம் நந்திவர்மனுக்கு எதிராக, சித்ரமயன் போரிட்டுவந்தான். இதனால் பல்லவர்கள் பலம் குன்றி இருந்தனர். இந்த சாளுக்கிய வெற்றி விஜயாதித்தன் ஆட்சியின் போது நடந்தது என்றாலும், சாளுக்கிய அரசர்கள் பதிவுகள் இவ்வெற்றி இரண்டாம் விக்ரமாதித்யனைச் சேருவதாக புகழ்கின்றன  
காஞ்சிபுரம் நகர சாலையில் இரண்டாம் விக்ரமாதித்தன் வெற்றிகரமாக நுழைந்தான். மக்களுக்கு எவ்வித தீங்கும் செய்யவில்லை என்று இவனது காஞ்சி கன்னட கல்வெட்டில் குறிப்பிடப்பட்டுள்ளது.(கல்வெட்டு- Kanchim avinasya pravisya) போரில் வென்ற பல அரசர்கள் போல் அல்லாமல், விக்ரமாதித்தன் மிக கெளரவமான முறையில் நடந்துகொண்டான். உள்ளூர் பிராமணர்கள் மற்றும் பலவீனமான குடிமக்களுக்கு தானம் கொடுத்தான். காஞ்சிபுரம் கோயில்களுக்கு நிவந்தங்களை அளித்தான் என்று கைலாசநாதர் கோவில் மண்டபத்தின் (கூடம்) தூணில் கன்னட மொழிக் கல்வெட்டில் பொறிக்கப்பட்டுள்ளது. மற்ற கோயில்களுக்கு அவன் செய்தவை அவனது செப்புத் தகடுகளில் பதிவு செய்யப்பட்டு உள்ளன. இதனால் பல்லவ ஆக்கிரமிப்பினால் சாளுக்கிய பேரரசிற்கு நேர்ந்த அவமானத்தைத் துடைத்தான். ஒரு நூற்றாண்டுக்கும் முந்தைய நரசிம்மவர்மன் செயலுக்கு பழிவாங்கி இரண்டாம் விக்ரமாதித்தன் வாதாபி திரும்பினான். இவன் காலத்துக்குப் பின்னர் சாளுக்கிய பேரரசு இரண்டாம் புலிகேசியின் ஆட்சியின் போது இருந்த நிலையை அடைந்தது.  
மேலும் இவன் சேரர், சோழர் ,பாண்டியர், களப்பிரர், ஆகியோரைத் தோற்கடித்தான். இந்த வெற்றிகளை இந்தியக் கடற் கரையில் தனது கல்வெட்டில் எழுதியுள்ளான். காஞ்சிபுரத்தின் மீது மீண்டும் படையெடுப்பு இவனது மகன் இளவரசன் இரண்டாம் கீர்த்திவர்மன் தலைமையின் கீழ், விக்ரமாதித்தனின் ஆட்சியின் இறுதி ஆண்டுகளில் நடந்தது.
# இரண்டாம் விக்ரமாதித்தன்

## அரேபியர்கள் மோதல்

விக்ரமாதித்தன் ஆட்சியின் ஆரம்ப ஆண்டுகளில், சிந்துவில் தங்களை நிலைநிறுத்திக் கொண்டிருந்த அரபு படையெடுப்பாளர்கள், தக்கானத்தின் மீது படையுடுக்க முற்பட்டனர். இதை சாளுக்கிய பேரரசின் லதா கிளை (குஜராத்) ஆளுநரான விக்ரமாதித்தனின் தாயாதியான புலிகேசி என்பவன் அவர்களுடன் போராடி 739-ல் அவர்களைத் தடுத்தான். இதனால் இரண்டாம் விக்ரமாதித்தன் அவனைப் பாராட்டி, அவனுக்கு 'அவனிஜனஸ்ரேயா' (பூமியின் மக்களுக்கு அடைக்கலம் தருபவன்) என்ற பட்டத்தை அளித்தான். இராஷ்டிரகூடர் மன்னன் தந்திவர்மன் அல்லது தந்திதுர்காவும் சாளுக்கியருடன் இணைந்து அரேபியரை எதிர்த்து போரிட்டனர்.
# கொடபடோ நகரம்

**கொடபடோ நகரம் ** என்பது மின்டனாவ் பகுதியில் அமைந்துள்ள சுயாதீன அங்கமான ஒரு பிலிப்பீனிய நகரம் ஆகும். முசுலிம் மிண்டனாவோ தன்னாட்சிப் பகுதியின் தலைநகரம் இதுவாகும். இது மகுவின்டனவு மாகாணத்தில் அமைந்துள்ளது. இதன் சனத்தொகை 2010 ஆம் ஆண்டின் மக்கள் தொகை கணக்கெடுப்பிற்கு அமைவாக 271,786 ஆகும். இதன் பரப்பளவு 176.00 கிமீ2 ஆகும்.
# கொடபடோ நகரம்

## தட்ப வெப்ப நிலை

<></>
# புடுவன்

**புடுவன்** (*Butuan*)என்பது பிலிப்பீன்சில் அமைந்துள்ள நன்றாக நகரமயமாக்கப்பட்ட ஒரு நகரம் ஆகும். கரகா பிராந்தியத்தின் தலைநகரம் இதுவாகும். அகுசன் டெல் நோர்டே என்னும் மாகாணத்தில் இது அமைந்துள்ளது. ஆகஸ்ட் 2, 1950 ஆண்டில் இந்நகரம் நிறுவப்பட்டது. டல் மட்டத்திலிருந்து இதன் உயரம் 1 மீற்றர் ஆகும். இதன் சனத்தொகை 2010 ஆம் ஆண்டின் மக்கள் தொகை கணக்கெடுப்பிற்கு அமைவாக 309,709 ஆகும். இந்நகரத்தின் மொத்த பரப்பளவு 816.62 சதுர கிலோமீற்றர் ஆகும்.
# பூச்சு

**பூச்சு** (Plaster) என்பது சுவர்கள் மற்றும் கூரைகக்கு மேலுறையாக அல்லது மேற்பூச்சாகப் பயன்படுத்தப்படும் ஒரு கட்டுமானப் பொருள் ஆகும். பூச்சானது உலர்ந்த பொடி மற்றும் தண்ணீருடன் கலக்கப்பட்டு ஒரு பசையாக உருவாக்கப்பட்டு கட்டிடங்களின் மீது பூசப்பயன்படுத்தப்படுகின்றது.  
நீருடன் சேர்க்கும்போது வேதி வினையினால் படிகமாதல் மூலம் வெப்பம் விடுவிக்கப்பட்டு நீரேற்றம் அடைந்து பூச்சு கடினமாகின்றது. இதன் இந்தப் பண்பின் காரணமாக தோற்ற முடிப்பானாக கட்டிடங்களில் அதிக அளவில் பயன்படுத்தப்படுகின்றது.
# கொரொனடால்

**கொரொனடால்** என்பது பிலிப்பீன்சில் அமைந்துள்ள மூன்றாம் வர்க்க நகரம் ஆகும். இது மார்பெல் எனவும் அழைக்கப்படுகின்றது. தன் டொடபடோ எனும் மாகாணத்தில் இது அமைந்துள்ளது. சொக்ஸ்சர்ஜென் பிராந்தியத்தின் தலைநகரம் இதுவாகும். இதன் சனத்தொகை 2010 ஆம் ஆண்டின் மக்கள் தொகைக் கணக்கெடுப்பிற்கு அமைவாக 158,273 ஆகும். இந்நகரத் தலைவர் *பீட்டர். எம். மிகுவெல்* ஆவார். இதன் பரப்பளவு 277.00 சதுர கிலோமீற்றர் ஆகும். கடல் மட்டத்திலிருந்து இதன் உயரம் 100 மீர்றர் ஆகும். இந்நகரம் ஆகஸ்ட் 18, 1947 அன்று நிறுவப்பட்டது.
# டேனியல் கானமென்

**டேனியல் கானமென்** (*Daniel Kahneman*, 5 மார்ச் 1934 – 27 மார்ச் 2024) என்பவர் ஒரு இசுரேலிய அமெரிக்க உளவியலாளர். தீர்ப்பு மற்றும் முடிவு செய்தலின் உளவியல், அத்துடன் நடத்தைசார் பொருளியல் ஆகியவற்றில் இவரது பங்களிப்பு குறிப்பிடத்தக்கதாகும். இவர் 2002 ஆம் ஆண்டு பொருளியல் அறிவியலுக்கான நோபல் நினைவுப் பரிசை வெர்னான் எல். சிமித் என்பவருடன் இணைந்து பெற்றார்.
# டேனியல் கானமென்

## வாழ்க்கை

டேனியல் கானெமன் டெல் அவீவ் நகரில் 1934இல் பிறந்தவர். இவரது குழந்தைப் பருவம் பிரான்சு நாட்டின் பாரீசில் கழிந்தது. இவர்கள் பாரீசில் இருந்தபோது 1940இல் ஜெர்மனியின் நாஜிக்கள் பாரீசைக் கைப்பற்றினர். போரில் பல்வேறு துன்பங்களைக் கண்டும், அனுபவித்தும் இறுதியில் டேனியல் கானெமெனின் குடும்பம் பிரிட்டனின் ஆட்சிப்பகுதியாக இருந்த அன்றைய பாலஸ்தீனத்திற்கு 1948 ஆம் ஆண்டில் சென்று சேர்ந்தனர். அதற்குக் கொஞ்ச காலத்துக்கு முன்புதான் இஸ்ரேல் நாடு உருவாகி இருந்தது.
# டேனியல் கானமென்

## கல்வியும்,பணியும்

நாஜிக்கள் பிடியிலிருந்த பிரான்சில் இருந்தபோது ஏற்பட்ட அனுபவங்கள் இவரை உளவியலில் ஆர்வம் கொள்ள வைத்தன. இதனால் இவர் 1954-ல் ஜெருசலேமில் உள்ள ஹீப்ரூ பல்கலைக்கழகத்தில் உளவியலில் முதுநிலைப்பட்டமும், கணிதத்தில் இளநிலைப் பட்டமும் பெற்றார். பிறகு சிலகாலம் இஸ்ரேல் பாதுகாப்புப் படையின் உளவியல் பிரிவில் பணிபுரிந்தார்.  
1958-ல் பெர்கெலி, கலிபோர்னியா பல்கலைக்கழகத்தில் உளவியலில் முனைவர் பட்டம் பெறுவதற்காக அமெரிக்கா சென்றார். 1961இல் ஜெருசலேமில் உள்ள ஹீப்ரூ பல்கலைக்கழகத்தில் உளவியலில் விரிவுரையாளராகத் தனது கல்விப் பணியைத் தொடங்கினார். பொருளாதார ரீதியான முடிவுகளால் ஏற்படும் உளவியல் ரீதியான தாக்கங்கள் (பிஹேவியரியல் எகனாமிக்ஸ் - Behavioral Economics) தொடர்பான ஆராய்ச்சிப் பணிகளில் தீவிரமாக ஈடுபட்டார்.  
இவற்றுக்கான கோட்பாடுகளை நிறுவினார். இதற்காக இவருக்கு 2002-ல் வெர்னான் எல். ஸ்மித்துடன் இணைந்து நோபல் நினைவு பரிசு வழங்கப்பட்டது. அமோஸ் டிவெர்ஸ்கி மற்றும் பிறருடன் இணைந்து கானமென், தீர்வு விதிகள் மற்றும் தவறான எண்ணங்கள் மூலம் எழும் பொதுவான மனித தவறுகளின் அறிவாற்றலின் அடிப்படையை நிறுவினார்.  
நவீன பொருளாதாரக் கோட்பாடுகளை மறுபரிசீலனை செய்யவைத்த இவரது தீவிரமான சிந்தனைகள் இவருக்குப் பெரும் புகழைப் பெற்றுத் தந்தன. 2011-ல் ஃபாரின் பாலிசி இதழில் உலக தலைசிறந்த சிந்தனையாளர்களின் பட்டியலில் இவரது பெயர் இடம்பெற்றது.  
அதே ஆண்டில் இவரது ஆராய்ச்சிகளின் சுருக்கமான தொகுப்புகளை உள்ளடக்கிய திங்க்கிங், ஃபாஸ்ட் அன்ட் ஸ்லோ புத்தகம் வெளிவந்து அமோக விற்பனையானது. பிரின்ஸ்டன் பல்கலைக்கழகத்தில் வுட்ரோ வில்சன் ஸ்கூலில் உளவியல் மற்றும் பொது விவகாரங்கள் பேராசிரியராக பணிபுரிந்தார். 2014 ஆண்டைய தி எகனாமிக் இதழ் உலகின் செல்வாக்கு மிக்க பொருளாதார அறிஞர்களில் 15ஆம் இடத்தை இவருக்கு வழங்கியது.  
மிஷிகன் பல்கலைக்கழகத்திலும், கேம்பிரிட்ஜில் அப்ளைய்டு சைக்காலஜி ரிசர்ச் யூனிட்டிலும் வருகை அறிவியலாளராகப் பணி புரிந்தார். ஹார்வர்டு பல்கலைக் கழகத்தில் உளவியல் ஆசிரியராகப் பணிபுரிந்தார்.  
இவர் தனியாகவும் டவெர்ஸ்கியுடன் இணைந்தும் ஏராளமான கட்டுரைகளை எழுதியுள்ளார். இவர் எழுதிய முதல் கட்டுரை பிலீஃப் இன் தி லா ஆஃப் ஸ்மால் நம்பர்ஸ். 1978-ல் ஹீப்ரூ பல்கலைக்கழகத்தில் பணியை விட்டு விலகி கொலம்பியாவில் உள்ள யுனிவர்சிட்டி ஆஃப் பிரிட்டனில் சேர்ந்தார்.  
நோபல் நினைவு பரிசு தவிர, 2007இல் அமெரிக்க உளவியல் அமைப்பின் வாழ்நாள் பங்களிப்பாளர் விருது உள்ளிட்ட ஏராளமான விருதுகளையும் பரிசுகளையும் வென்றுள்ளார். உலகின் பல்வேறு பல்கலைக்கழகங்கள் இவருக்கு மதிப்புறு முனைவர் பட்டம் வழங்கின.  
தனது புத்தகங்களுக்காகவும் பல்வேறு பரிசுகளையும் விருதுகளையும் வென்றுள்ளார். பேராசிரியராகவும் உளவியல் ஆராய்ச்சியாளராகவும் தன் பணிகளைத் தொடர்ந்தார்.
# வலைவாசல்:இயற்பியல்/தொடர்புடைய வலைவாசல்கள்

<div>  
<div id:"தொடர்புடைய வலைவாசல்கள்"></div>
| கணிதம்
rect 0 0 1000 500 கணிதம்
desc </imagemap></div> | அறிவியல்
rect 0 0 1000 750 அறிவியல்
desc </imagemap></div> | புவியியல்
rect 0 0 1000 500 புவியியல்
desc </imagemap></div> | கணினியியல்
rect 0 0 1000 500 கணினியியல்
desc </imagemap></div> | உயிரியல்
rect 0 0 1000 500 உயிரியல்
desc </imagemap></div> |  |
| --- | --- | --- | --- | --- | --- |
| **கணிதம்** | **அறிவியல்** | **புவியியல்** | **கணினியியல்** | **உயிரியல்** | }<noinclude> </noinclude> |  
</div>
# வலைவாசல்:இயற்பியல்/Intro

**இயற்பியல்** (பௌதிகம்) என்பது பொருளையும் வெளியின் வழியாகவும் காலத்தின் வழியாகவும் அதன் இயக்கம் அதனோடு தொடர்புடைய கொள்கைகளான ஆற்றல் மற்றும் விசை முதலியவை பற்றிய இயல் மெய்யியல் மற்றும் இயல் அறிவியலின் ஒரு பகுதியாகும். விரிவாகக் கூற வேண்டுமெனில், பேரண்டம் எப்படி நடந்துகொள்கிறது என்பதைப் புரிந்துகொள்ள இயற்கையில் நடத்தப்பட்டும் பொதுவான பகுப்பாய்வு ஆகும்.  
---
:***குறிப்பு.** இதன் அறிமுகத்திற்கான படிமங்கள் வலைவாசல்:தொழினுட்பம்/Intro/Image பட்டியலில் உள்ளது.*  
</noinclude>
# வலைவாசல்:இயற்பியல்/Intro/Image

<noinclude><br clear=all>
# வலைவாசல்:இயற்பியல்/Intro/Image

## பயன்பாடு

இந்த தளவமைப்பு வடிவமைப்பின் துனைபக்கங்கள் வலைவாசல்:இயற்பியல்/Intro/Image Layout இல் உள்ளது.
1. அடுத்த கிடைக்கும் துனைபக்கதிற்க்கு ஒரு புதிய முன்னுரை படத்தை சேர்க்கவும்.
# வலைவாசல்:இயற்பியல்/Intro/Image

## முன்னுரை படங்கள் பட்டியல்

வலைவாசல்:இயற்பியல்/Intro/1  
<br clear=all>
---
வலைவாசல்:இயற்பியல்/Intro/2  
<br clear=all>
---
வலைவாசல்:இயற்பியல்/Intro/3  
<br clear=all>
---
வலைவாசல்:இயற்பியல்/Intro/4  
<br clear=all>
---
வலைவாசல்:இயற்பியல்/Intro/5  
<br clear=all>
---  
</noinclude>
# வலைவாசல்:இயற்பியல்

<div>  
**இயற்பியல்** (பௌதிகம்) என்பது பொருளையும் வெளியின் வழியாகவும் காலத்தின் வழியாகவும் அதன் இயக்கம் அதனோடு தொடர்புடைய கொள்கைகளான ஆற்றல் மற்றும் விசை முதலியவை பற்றிய இயல் மெய்யியல் மற்றும் இயல் அறிவியலின் ஒரு பகுதியாகும். விரிவாகக் கூற வேண்டுமெனில், பேரண்டம் எப்படி நடந்துகொள்கிறது என்பதைப் புரிந்துகொள்ள இயற்கையில் நடத்தப்பட்டும் பொதுவான பகுப்பாய்வு ஆகும்.
</div>  
<div>  
<categorytree>இயற்பியல்</categorytree>
</div>  
<div>  
<div>**பெட்டகம்**</div>  
</div>  
</div>  
<div>  
- இயற்பியல் தொடர்பான புதிய கட்டுரைகளை உருவாக்கலாம்.
- இயற்பியல் தொடர்பான குறுங்கட்டுரைகளை விரிவுபடுத்தலாம்.
- இயற்பியல் தொடர்பான கட்டுரைகளை மேம்படுத்தி உதவலாம்.
- இயற்பியல் தொடர்பான படிமங்களை பதிவேற்றலாம்.
- இயற்பியல் தொடர்பான பகுப்புகளை ஒழுங்கமைத்து சீர்படுத்தலாம்.</div>  
</div>
</div>  
<div>**பெட்டகம்**</div>  
</div>
</div>  
---  
fy:Tema:Wittenskip
stq:Portoal:Wietenskup
wo:Bunt: Xarala
# வலைவாசல்:இயற்பியல்/உங்களுக்குத் தெரியுமா/திங்கள்

- **வானியல் கடிகாரம்** (படம்) சூரியன், நிலவு, விண்மீன் குழாம்கள், முக்கிய கோள்கள் போன்ற வானியல் பொருள்களின் தொடர்பு நிலைகளை தன்னுடைய முகப்பில் காண்பிக்கும்.  
- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.  
- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.  
- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது
# வலைவாசல்:இயற்பியல்/உங்களுக்குத் தெரியுமா/செவ்வாய்

- **செலுத்து வாகனம்** (படம்) என்பது செயற்கைக் கோள்களை பூமியிலிருந்து விண்வெளிக்கு எடுத்துச் செல்லும் வாகனம் ஆகும்  
- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.  
- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.  
- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது
# வலைவாசல்:இயற்பியல்/உங்களுக்குத் தெரியுமா/புதன்

- **கடுங்குளிர் ஏவூர்தி இயந்திரம்** (படம்) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும்.  
- **செலுத்து வாகனம்** என்பது செயற்கைக் கோள்களை பூமியிலிருந்து எடுத்துச் செல்லும் வாகனம் ஆகும்.  
- கடல் அல்லது ஏரியின் எந்த அளவு ஆழம் வரை ஒளிச்சேர்க்கை செய்ய சூரிய ஒளி கிடைக்கிறதோ அந்த ஆழம் வரை உள்ள பகுதியை **சூரிய ஒளி மண்டலம்** (*Sun light Zone*) அல்லது **ஒளி நிரம்பிய மண்டலம்** (*Photic zone*) என்று அழைக்கிறார்கள்.
# வலைவாசல்:இயற்பியல்/உங்களுக்குத் தெரியுமா/வியாழன்

- **அகலப்பரப்பு காட்சி** என்பது ஒரு காட்சியை அகலப்பரப்புடன் காண்பது அல்லது நிழல்படக் கருவியின் ஊடாக எடுப்பது ஆகும். ஹொங்கொங், சிம் சா சுயி, நட்சத்திரங்களின் சாலையில் இருந்து எடுக்கப்பட்ட இரவுநேர அகலப்பரப்பு காட்சி (படம்).  
- **செலுத்து வாகனம்** என்பது செயற்கைக் கோள்களை பூமியிலிருந்து எடுத்துச் செல்லும் வாகனம் ஆகும்.  
- கடல் அல்லது ஏரியின் எந்த அளவு ஆழம் வரை ஒளிச்சேர்க்கை செய்ய சூரிய ஒளி கிடைக்கிறதோ அந்த ஆழம் வரை உள்ள பகுதியை **சூரிய ஒளி மண்டலம்** (*Sun light Zone*) அல்லது **ஒளி நிரம்பிய மண்டலம்** (*Photic zone*) என்று அழைக்கிறார்கள்.
# வலைவாசல்:இயற்பியல்/உங்களுக்குத் தெரியுமா/வெள்ளி

- **செலுத்து வாகனம்** (படம்) என்பது செயற்கைக் கோள்களை பூமியிலிருந்து விண்வெளிக்கு எடுத்துச் செல்லும் வாகனம் ஆகும்  
- உலங்கு வானூர்தியில் தரைக்கிடையாக உள்ள சுழலும் விசிறிகளால் மேலெழும்பும் விசையைப் பெறுகிறது. இவ்விசிறிகள் ரோடர்கள் என்றும் இவ்வானூர்தி ரோடரி விங் வானூர்தி எனவும் அழைக்கப்படுகிறது.  
- முப்பரிமாண (3D), இருபரிமாண (2D) காட்சிகளையும், நிகழ்பட பிடிப்பு, டிவி-டியூனர் தகவி போன்றவற்றில் வரைவியல் முடுக்கி அட்டைகள் தேவைப்படுகின்றன.  
- வயலை உழுவதற்கு பயன்படும் உழவு இயந்திரத்தின் மூலம் நிலத்தை உழலாம். மாடுகளில் பூட்டப்படக்கூடிய கலைப்பைகளை விட வலுவான கலப்பைகளை இதில் பூட்டலாம். சீராக விரைவாக இது வயலை உழும். மனித உழைப்பும் குறைக்கப்படுகிறது
# இரண்டாம் கீர்த்திவர்மன்

**இரண்டாம் கீர்த்திவர்மன்** அல்லது ரஹப்பா (ஆட்சிக்காலம் கி.பி.746 - 753 ) என்பவன் சாளுக்கிய மரபின் ஆட்சியாளன் ஆவான். இவன் தனது தந்தை விக்ரமாதித்னுக்குப் பின் ஆட்சிப்பொறுப்பேற்றவன். . இவனது பரந்த ஆட்சி அதிகாரத்தை இராஷ்டிரகூடர்கள் மற்றும் பாண்டியர்கள் முடிவுக்குக் கொண்டுவந்தனர்.
# இரண்டாம் கீர்த்திவர்மன்

## பாண்டியர்களுடன் போர்

பாண்டியன் பராங்குசன் தனது எல்லையை விரிவாக்கும் பொருட்டு கங்க நாட்டின் மீது படையெடுத்து வந்தான். கங்கமன்னன் சிறீபுருசன் சாளுக்கியரின் மேலாட்சியை ஏற்றிருந்ததால் இவனுக்கு ஆதரவாக கீர்த்திவர்மனும் தனது படைகளுடன் போர்க்களத்திற்கு வந்தான். கி.பி.740 அல்லது 741ல் காவிரிக்கரையில் வேண்பை என்ற இடத்தில் நடந்த போரில் பாண்டியன் பராங்குசன் பெருவெற்றி பெற்றான்.
# இரண்டாம் கீர்த்திவர்மன்

## அதிகாரக் குலைவு

கீர்த்திவர்மனின் வலிமையைக்குறைக்கும் விதமாக இராஷ்டிரகூட தந்திதுர்கன் தனது பேரரசை வலிமைப்படுத்தினான். எல்லோராவைச் சுற்றித் தனது பேரரசை விரிவாக்கினான். சாளுக்கியப் பேரரசின் வடக்கு மாகாணங்களின் கட்டுப்பாட்டைக் குலைத்தான்.  
மேலும் அவன் கிழக்கு மற்றும் தெலுங்கு மாகாணங்களில் சாளுக்கியரைச் சுற்றியுள்ள கலிங்கர் மற்றும் கோசல அரசர்களிடம் கூட்டணி அமைத்துக்கொண்டான். மேலும் தந்திதுர்கனின் கூட்டணியில் பல்லவன் நந்திவர்மனும் இணைந்துகொண்டான். இவ்வாறு தனிமைப்படுத்தப்பட்ட கீர்த்திவர்மனுக்கு உதவிக்காக எந்த திசையிலும் திரும்ப முடியவில்லை.  
கீர்த்திவர்மன் மீதான இறுதித் தாக்குதல் கி.பி. 752 இல் நடத்தினர். சாளுக்கியர் முற்றிலும் தோற்கடிக்கப்பட்டனர்.  
இரண்டாம் கீர்த்திவர்மனே வாதாபி சாளுக்கியரில் இறுதி அரசன் ஆவான். 220 ஆண்டுகள் மேற்கு சாளுக்கியர் கிளை மீது கிரகணம் சூழ்ந்ததைப் போன்று இருந்தது. இரண்டாம் தைலப்பனால் 973 ஆண்டு இந்த மரபு மீண்டும் துளிர்த்தது.
# இரண்டாம் கீர்த்திவர்மன்

## மேற்கோள்

- Nilakanta Sastri, K.A. (1955). A History of South India, OUP, New Delhi (Reprinted 2002).  
- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# பூவிழி வாசலிலே

***பூவிழி வாசலிலே*** என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஃபாசில் இயக்கிய இத்திரைப்படத்தில் சத்யராஜ், சுஜிதா ஆகியோர் முன்னணி கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார். இத்திரைப்படம் *பூவினு புதிய பூந்தென்னல்* என்னும் மலையாள மொழித் திரைப்படத்தின் மீளுருவாக்கம் ஆகும்.
# பூவிழி வாசலிலே

## வெளியீடு

1987 சனவரி 14 அன்று வெளியான இத்திரைப்படம் ரசிகர்கள் மட்டுமின்றி திரைப்பட விமர்சகர்களாலும் பாராட்டு பெற்ற திரைப்படமாகும். இப்படம் சென்னை, கோவை, மதுரை, திருச்சி உள்ளிட்ட தமிழகத்தின் பல்வேறு பகுதிகளிலும் 100 நாட்களைக் கடந்து வெற்றிகரமாக ஓடியது. இது சிறந்த வெற்றித் திரைப்படம் என அறிவிக்கப்பட்டது.
# பூவிழி வாசலிலே

## நடிகர்கள்

- சத்யராஜ் - ஜீவா
- சுஜிதா - பென்னி
- கார்த்திகா - யமுனா
- ரகுவரன் - ஆனந்த்
- பாபு ஆண்டனி - ரஞ்சித்
- நிழல்கள் ரவி - காவல் ஆய்வாளர்
- டி. எஸ். இராகவேந்திரா - விஸ்வநாதன்
- ராஜ்யலட்சுமி - கங்கா/ஸ்டெல்லா
- சார்லி - சிறப்புத் தோற்றம்
- டெல்லி கணேஷ் - சிறப்புத் தோற்றம்
# பூவிழி வாசலிலே

## பாடல்கள்

இப்படத்தின் பின்னணி இசை மற்றும் இப்படத்தின் பாடல்களுக்கு இசையமைத்தவர் இளையராஜா ஆவார். இப்படத்தின் ஆறு பாடல்களையும் இளையராஜா, கங்கை அமரன், முத்துலிங்கம், மற்றும் காமகோடியன் ஆகியோர் எழுதியிருந்தனர்.  
| எண் | பாடல் | பாடகர்(கள்) | பாடலாசிரியர் | நீளம் (நி:நொ) |
| --- | --- | --- | --- | --- |
| 1 | "ஆட்டம் இங்கே" | சித்ரா, மலேசியா வாசுதேவன், எஸ். பி. சைலஜா | 4:27 |  |
| 2 | "அண்ணே அண்ணே" | மனோ | 4:14 |  |
| 3 | "சின்ன சின்ன ரோஜாப்பூவே" | கே. ஜே. யேசுதாஸ் | முத்துலிங்கம் | 4:29 |
| 4 | "ஒரு கிளியின்" (ஆண்) | கே. ஜே. யேசுதாஸ் | 4:35 |  |
| 5 | "ஒரு கிளியின்" (பெண்) | சித்ரா | 4:31 |  |
| 6 | "பாட்டு எங்கே" | சித்ரா, மலேசியா வாசுதேவன் | 4:27 | } |
# பா. தாவூத் ஷா

**அல்ஹாஜ் தாவூத்ஷா** (ஆங்கிலம் : B. Dawood Shah)(1885,மார்ச்சு 29 - 1969, பிப்ரவரி 24) ஓர் இதழாசிரியர். எழுத்தாளர், சீர்திருத்தவாதி, சிறந்த சொற்பொழிவாளர் ஆவார். கம்பராமாயணச் சொற்பொழிவு ஆற்றியதால் "இராமாயண சாயபு" என அழைக்கப்பட்டவர். இவர் இந்திய விடுதலைப் போரில் பங்கு பெற்றவர்.
# பா. தாவூத் ஷா

## இளமை

கும்பகோணம் நாச்சியார்கோயிலை அடுத்த கீழ்மாந்தூர் என்னும் சிற்றூரில் 1885-ஆம் ஆண்டு மார்ச் 29-ஆம் தேதி, பாப்பு ராவுத்தர்-குல்சும் பீவி இணையருக்கு மகனாகப் பிறந்தவர் அல்ஹாஜ் பா.தாவூத்ஷா. அந்தக் காலத்தில் கிழ்மாந்தூர் "நறையூர்' என்று அழைக்கப்பட்டது. எனவே இவர் "நறையூர் தாவூத்ஷா' என அழைக்கப்பட்டார். நாச்சியார் கோயிலில் இருந்த ஒரு திண்ணைப் பள்ளியில் படிப்பைத் தொடங்கி, பின்னர் கும்பகோணம் "நேடிவ்' உயர்நிலைப் பள்ளியில் உயர் கல்வியை முடித்தார். உயர்நிலைப் பள்ளியில் படித்துக்கொண்டிருந்தபோது கணித மேதை ராமானுஜம் உற்ற நண்பரானார். சென்னை மாநிலக் கல்லூரியில் பட்டப்படிப்பின்போது அவருக்குத் தத்துவப் பாடம் கற்பித்தவர் முன்னாள் இந்தியக் குடியரசுத் தலைவராக இருந்த டாக்டர் சர்வபள்ளி ராதாகிருஷ்ணன். அப்போது அவருக்குத் தமிழ்ப் பேராசிரியராக இருந்தவர் உ. வே. சாமிநாதையர். கல்லூரியில் கட்டுரை, பேச்சுப் போட்டிகளில் வென்று பரிசுகளைக் குவித்தார். தமிழ்ச் சங்கத் தேர்வில் முதல்நிலை பெற்று தங்கப் பதக்கத்தை வென்றார் அவர். உ.வே.சா அவர்களின் அன்புச் சீடராக இருந்ததால் பா. தாவூத் ஷாவின் உரைநடையில் தமிழ் தாத்தாவின் சாயலைக் காணலாம் என்பது ஆய்வாளர்களின் கருத்து. மதுரைத் தமிழ்ச் சங்க பொன்விழா மலரில் 'இஸ்லாம்' என்ற தலைப்பில் அவர் எழுதிய கட்டுரை பரவலான வரவேற்பைப் பெற்றது.  
1909-ஆம் ஆண்டு "சபுரா' என்ற பெண்ணைத் திருமணம் செய்துகொண்டார். 1912-ஆம் ஆண்டில் நாச்சியார் கோயிலிலேயே முதன் முதலில் பி.ஏ. பட்டம் பெற்றவர் இவர்தான். மதுரை தமிழ்ச் சங்கத்தில் தேர்வு எழுதி முதல் மாணவனாகத் தங்கப்பரிசும் பெற்றார். 1915-இல் இவருடைய மனைவியை இழந்தார். ஆட்சியர் பணிக்குத் தேவையான துறைத் தேர்வெழுதி 1917-ல் துணை நீதிபதியாக பணியாற்றினார். பின்பு மைமூன் பீவி என்பவரை மறுமணம் செய்து கொண்டார் ஒன்பது ஆண்டுகள் வரை அரசுப் பணியில் இருந்தார். கிலாபத் இயக்கத்தில் ஈடுபடவேண்டிய காரணத்தால் பணியை விட்டு வெளியேறினார்
# பா. தாவூத் ஷா

## இந்திய விடுதலைப் போரில் பங்கு

1921 இல் விழுப்புரத்தில் துணை நீபதியாக (சப் மாஜிஸ்ட்ரேட்டாக) இருந்தபோது கிலாபத் இயக்கக் காரணத் தாலும் இஸ்லாம் ஆர்வத்தாலும் உதறித் தள்ளி விட்டு வெளியேறினார். அப்பொழுது இவரின் பெயர் உதவி ஆட்சியர்(டெபுட்டி கலெக்டர்)பணிக்கு உயர்த்தப்பட வேண்டிய பரிந்துரையில் பதிவு செய்யப்பட்டிருந்தது.  
தாவூத்ஷா, இந்திய விடுதலைப் போரில் பங்கு கொண்டு, ஊர் ஊராகச் சென்று உரையாற்றினார் . 1934-ஆம் ஆண்டில் காங்கிரஸ் பிரசாரத்திற்காக "தேச சேவகன்' என்ற வார இதழை சென்னையில் நடத்தினார். உரையாற்றுவதில் வல்லுநராக இருந்த தாவூத்ஷா, சென்னை நகரத் தெருக்களிலும், வெளியூரிலும் கூட்டங்கள் நடத்தி, மகாத்மா காந்தியின் கொள்கைகளையும் தேச விடுதலையின் அவசியத்தையும் தெளிவுபடப் எடுத்துச் சொல்லி வந்தார். அவரின் கடுமையான உழைப்பினால், சென்னை மாவட்டக் காங்கிரஸின் தலைவரானார். பிறகு சென்னை நகரசபையின் நகரத் தந்தையாகவும் நியமிக்கப்பட்டார். மூதறிஞர் ராஜாஜி, சேலம் மருத்துவர் பெ. வரதராஜுலு நாயுடு, மறைமலையடிகள், திரு. வி. க. போன்றோருடன் நெருங்கிய நட்பு கொண்டிருந்தார்.
# பா. தாவூத் ஷா

## உரை திறன்

நபிகள் நாயகம் பிறந்த நாள் விழாக்களில் பல ஊர்களில் பல மேடைகளில் தொடர்ந்து பேசிவந்திருக்கிறார். அதுமட்டுமல்லாமல், கம்பராமாயணம் சொற்பொழிவும் செய்துவந்தார். இதனால் மக்கள் இவரை, "இராமாயண சாயபு' என்றே அழைத்தனர்.
# பா. தாவூத் ஷா

## இதழாசிரியர்

1920-இல் "தத்துவ இஸ்லாம்" என்ற பெயருடன் மாதப் பத்திரிகை ஒன்றை வெளியிட்டார். இந்த இதழ் 1923 ஜனவரியில் "தாருல் இஸ்லாம்" என்று மாற்றப்பட்டது. "தாருல் இஸ்லாம்' என்றால் "முஸ்லிம் உலகம்" என்று பொருள். 1922 பிப்ரவரி மாதம் லண்டனுக்கு சமய உரையாற்றச் சென்றார். அங்கே "இஸ்லாமிய ரெவ்யூ' என்ற ஆங்கிலப் பத்திரிகையின் ஆசிரியராகப் பணியாற்றினார்.  
அவர் தமது சொந்த ஊரான நாச்சியார் கோவிலில் பத்திரிகைப் பணியைத் தொடங்கினார். எனினும், 1923 ஆம் ஆண்டில் சென்னையில் தொடங்கிய தாருல் இஸ்லாமே சாதனை இதழாகப் பெயர் பதித்தது.
தாருல் இஸ்லாம் இதழுடன் 1932-ஆம் ஆண்டில் 'ரஞ்சித மஞ்சரி' என்ற பொழுதுபோக்கு (மாத) இதழையும் நடத்தினார். 'தாருல் இஸ்லாம்' நாளிதழை தாவூத்ஷாவின் நண்பரான *சுதேசமித்திரன்* ஆசிரியர் சி.ஆர்.சீனிவாசன் தவறாமல் படித்தார். ஆனந்த விகடன் ஆசிரியர் எஸ். எஸ். வாசன், தாருல் இஸ்லாம் இதழுக்கு விளம்பரம் கொடுத்து, வாராவாரம் ஆனந்த விகடனைத் தாவூத்ஷாவுக்குத் தொடர்ந்து இலவசமாக அனுப்பி வந்தார். அத்துடன், தாருல் இஸ்லாம் இதழைத்தொடர்ந்து படித்தும் வந்தார்.  
சென்னையில் "கார்டியன்' என்ற அச்சகத்தை தாவூத்ஷா விலைக்கு வாங்கினார். சொந்த அச்சகம் வந்ததும் தாருல் இஸ்லாம் வார இதழாக மாற்றப்பட்டது. 1934-இல் இருமுறை இதழாக வெளிவந்தது. பிறகு நாளிதழாக மாற்றப்பட்டது. 1941-ஆம் ஆண்டு சென்னையில் முஸ்லிம் லீக் மாநாடு நடந்தபோது காலை, மாலை என இரு வேளையும் வெளியான ஒரே இதழ் "தாருல் இஸ்லாம்' ஒன்றுதான். இவ்விதழ் மியான்மர், மலேசியா, சிங்கப்பூர், இலங்கை ஆகிய நாடுகளுக்கு ஆயிரக்கணக்கில் விற்பனையாயின.  
1920 ஆம் ஆண்டில் 64 பக்கங்களுடன் வெளிவந்த தாருல் இஸ்லாம் இதழ், பல புதிய இதழ்களின் தோற்றத்திற்கு உந்துசக்தியாக அமைந்தது. தலையங்கங்கள். அரிமாநோக்கு, கண்ணோட்டம், அரசியல், ஆன்மீகம், அறிவியல், சட்ட, மருத்துவக் கட்டுரைகள், கவிதை, கதை, தொடர்கதை, கேள்வி - பதில், வாசகர் கடிதம், துணுக்குகள் முதலான பல்சுவை அம்சங்களுடன் பவனி வந்தது தாருல் இஸ்லாம்.  
இதழில் 'எங்கேனும் ஓரெழுத்துப் பிழையேனும் கண்டு பிடித்துத் தருவோர்க்கு இரண்டணா அஞ்சல் தலை பரிசு' என்று அறிவித்ததார். மேலும் தம் பத்திரிகையில் அச்சுப்பிழை திருத்துவதற்கென்றே புலவர் செல்வராஜ் என்ற தமிழ்ப் புலவரையே நியமித்தும் வைத்திருந்தார்.  
இடைக்காலத்தில் இதழ் தொழில் நட்டமடைந்ததால், 1947-இல் மாத இதழாக வெளியிட்டார். திரைப்பட விமர்சனம், திரைச் செய்திகள், கலைஞர்களின் பேட்டி ஆகியவையும் அதில் வெளிவந்தன. இஸ்லாமியர் ஒருவர் நடத்தும் பத்திரிகையில் திரைச்செய்திகள் வெளிவருவது அந்தக் காலத்தில் அதிசயமாகப் பேசப்பட்டது. தமது 70-வது வயதில் தாருல் இஸ்லாம் இதழை நிறுத்திவிட்டார்.
# பா. தாவூத் ஷா

## எழுத்து

1934-ஆம் ஆண்டு அரசியல் சீர்திருத்தங்கள் பற்றி "வரலாற்று தொகுப்பு' என்ற நூலை வெளியிட்டார். 1937-இல் "எல்லைப்புற காந்தி கான் அப்துல் கஃப்ஃபார் கான்' என்ற நூலை சத்தியமூர்த்தியின் முன்னுரையுடன் புத்தகமாக வெளியிட்டார்.  
1905-ஆம் ஆண்டு நாச்சியார்கோயிலில் "சுதேச நன்னெறிச் சங்கம்' என்ற சங்கத்தைத் தொடங்கி ஒரு நூலகம் நடத்தினார். அவருடைய சொற்பொழிவுகளை 1919-ஆம் ஆண்டு ஜனவரி 1 முதல் "கமலம்' என்ற பெயரில் சிறு சிறு வெளியீடுகளாக வெளியிட்டார்.இவர் எழுதிய முஹம்மது நபியின் வாழ்க்கை வரலாறு, அபூபக்கர் சித்திக்' என்ற இவருடைய நூல்கள் பள்ளிகளில் இடம்பெற அரசாங்கம் அனுமதி அளித்தது.
# பா. தாவூத் ஷா

## படைப்புகள்

### சிறுகதைகள்

- சுவாசமே உயிர்
- ஜீவவசிய பரமரகசியம்
- மெஸ்மரிசம்
- குலாம் காதரும் குல்லாவும்
- முட்டை வியாபாரி
- ஸஹீஹ் புகாரி (நபி மொழிக்கோவை) நாயக வாக்கியம் - நபிகள் நாயக மான்மியம்,
- நாயகத்தின் நற்குணங்கள்
- மஹான் முஹம்மது நபி (ஸல்)
- இஸ்லாம்
- தீனுல் இஸ்லாம்
- இஸ்லாம் இணையில்லாச் சாந்தி
- பிரார்த்தனை
- அபூபக்கர் ஸித்தீக் (ரலி)
- உமரே பாரூக் (ரலி)
- உதுமான் (ரலி)
- அலீ (ரலி)
- ஹஜ் அனுபவங்கள்
- மணவாழ்க்கையின் மர்மங்கள்
- திருமணமும் பிரிவினையும்
- அவ்லியாக்கள் மீது அபிமானம்
- ஆரியருக்கோர் வெடிகுண்டு
- இஸ்லாம் காட்டிய அரசியல்
- மானுடருக்கேற்ற மார்க்கம்
- நாத்திகர்களுக்கு நல்விருந்து
- புத்துலகமைப்பு
- முகலாய அரச குடும்ப மும்தாஜ், நூர்ஜஹான் வரலாறு
- வரலாற்று தொகுப்பு (அரசியல் சீர்திருத்தங்கள்)
- எல்லைப்புற காந்தி கான் அப்துல் கஃபார்கான்
- ஈமான்
- நாயக வாக்கியம்
- நபிகள் நாயக மான்மியம்
- இஸ்லாம் எப்படி சிறந்தது
- நபிகள் நாயகமும் நான்கு தோழர்களும்
- ஜியாரத்துல் குபூர்
- இஸ்லாமிய ஞானபோதம் (மதங்களின் மாநாட்டில் முதல் பரிசு பெற்ற நூல்)
- ஆங்கிலேய அரச குடும்பப் பின்னணியில் சிம்சனா, சிம்மாசனமா
- ஜுபைதா, ரஸ்புதீன்
# பா. தாவூத் ஷா

## படைப்புகள்

### மொழிபெயர்ப்புகள்

- குத்பாப் பிரசங்கம்
- திருக்குர்ஆன் (தமிழ்-1931)
- அம்மையத்
- அல்புலைலா வலைலா (என்ற) ஆயிரத்தோர் இரவுகள்
# பா. தாவூத் ஷா

## படைப்புகள்

### பெருங்கதைகள்

- கள்ள மார்க்கெட்டு மோகினி
- காதலர் பாதையில்
- ரஸ்புதீன், ஜுபைதா
- கப்பல் கொள்ளைக்காரி
- காபூல் கன்னியர்
- களபுரி இரகசியம்
- காதல் பொறாமையா? அல்லது பொறாமைக் காதலா?
- ஹத்திம் தாய்
- மலை விழுங்கி மகாதேவன்
# பா. தாவூத் ஷா

## படைப்புகள்

### இதழ்கள்

- தத்துவ இஸ்லாம்(தாருல் இஸ்லாம்)
- ரஞ்சித மஞ்சரி
# பா. தாவூத் ஷா

## மறைவு

தமிழ் எழுத்தாளர் சங்கம் தாவூத்ஷாவின் தமிழ்ப் பணியைப் பாராட்டி 1963 இல் கேடயம் வழங்கிச் சிறப்பித்தது.
சிறந்த பத்திரிகை ஆசிரியராகவும், எழுத்தாளராகவும், சீர்திருத்தவாதியாகவும், சிறந்த சொற்பொழிவாளராகவும் திகழ்ந்த தாவூத்ஷா, 1969-ஆம் ஆண்டு பிப்ரவரி 24-அன்று சென்னையில் தன்து 84-ஆம் வயதில் காலமானார். சென்னை மாநகராட்சி அவருடைய மறைவுக்கு இரங்கல் தீர்மானம் நிறைவேற்றியது. நகரமன்ற உறுப்பினராக இருந்த ரங்கூன் சுலைமான் தீர்மானத்தை முன்மொழிந்து பேசினார். பாலர் அரங்கம் என முன்னர் அழைக்கப்பட்ட கலைவாணர் அரங்கில் இரங்கல் கூட்டம் ஒன்றும் நடத்தப் பட்டது. அன்றைய அமைச்சர் சாதிக் பாட்சா, சட்டமன்ற உறுப்பினர் ரவண சமுத்திரம் பீர் முஹம்மது, பேராசிரியர் கா. அப்துல் கபூர் முதலானோர் உரையாற்றினர்.
# என். பி. அப்துல் ஜப்பார்

**என். பி. அப்துல் ஜப்பார்** (16 ஆகத்து, 1919 - 26 ஆகத்து 1995, நாச்சியார்கோவில்). 'என்.பி.ஏ.' என்று பரவலாக அழைக்கப்பட்ட இவர், சிறுகதை எழுத்தாளர், நாவலாசிரியர், பத்திரிகை ஆசிரியர், நூலாசிரியர், பதிப்பாசிரியர், விமர்சகர் . தந்தையார் பா. தாவூத்ஷாவின் தாருல் இஸ்லாம் மாத இதழின் பொறுப்பாசிரியராகப் பணிபுரிந்து சிறுகதைகளையும், கட்டுரைகளையும், விமர்சனங்களையும் எழுதினார். தந்தை பா. தாவூத்ஷாவுடன் இணைந்து திருக்குர்ஆன் விரிவுரை எழுதி வெளியிடும் பணியையும் தொடர்ந்து மேற்கொண்டவர். நபிகள் நாயகம் (ஸல்) அவர்களின் வரலாற்றையும் எழுதி வெளியிட்டார்.  
1941 இல் சென்னை மாநிலக் கல்லூரியில் இளங்கலை மாணவராக இருந்தபோதும், அதற்குமுன் சென்னை கிறித்தவக் கல்லூரியில் பயின்ற காலத்திலேயும் தமிழ்மொழிப் புலமைக்கான பரிசுகளைப் பெற்றவர். பள்ளி மாணவப் பருவத்திலேயே தாருல் இஸ்லாம் இதழில் எழுதத் தொடங்கியவர். 1940 இல் ஒரு சிறுகதைப் போட்டியில் பரிசு பெற்றவர்.
# கும்பகோணம் பாண்டுரங்க விட்டல்சாமி கோயில்

கும்பகோணத்தில் பாண்டுரங்க விட்டல்சாமி கோயில் என்ற பெயரில் ஒரு கோயில் உள்ளது.
# கும்பகோணம் பாண்டுரங்க விட்டல்சாமி கோயில்

## இருப்பிடம்

கும்பகோணத்தின் சோலையப்பன் தெருவில் கிருஷ்ணராவ் அக்கிரகாரத்திற்கும், விஜேந்திரசுவாமி படித்துறைக்கும் இடையே உள்ள சேதுபாவாசாமித்தெருவில் இக்கோயில் காவிரிக்கரையை ஒட்டி அமைந்துள்ளது.
# கும்பகோணம் பாண்டுரங்க விட்டல்சாமி கோயில்

## மூலவர்

இக்கோயிலின் மூலவராக பாண்டுரங்க விட்டல்சாமி உள்ளார். ருக்மணி தாயாரும் இக்கோயிலின் வளாகத்தில் உள்ளார்.
# கும்பகோணம் கற்பக விநாயகர் கோயில்

கும்பகோணத்தில் கற்பக விநாயகர் கோயில் என்ற பெயரில் மூன்று கோயில்கள் உள்ளன.
# கும்பகோணம் கற்பக விநாயகர் கோயில்

## சோலையப்பன் தெரு

சோலையப்பன் தெருவில் ஒரு கற்பக விநாயகர் கோயில் உள்ளது. இக்கோயிலின் மூலவராக விநாயகர் உள்ளார்.
இக்கோயிலின் குடமுழுக்கு 6 டிசம்பர் 2015இல் நடைபெற்றது.
# கும்பகோணம் கற்பக விநாயகர் கோயில்

## ரயில் நிலையம்

மற்றொரு கற்பக விநாயகர் கோயில் கும்பகோணம் ரயில் நிலையத்தில் உள்ளது. இக்கோயிலின் மூலவராக விநாயகர் உள்ளார். இக்கோயிலின் குட முழுக்கு 23 அக்டோபர் 1969இல் நடைபெற்றது. 21 ஆகத்து 2015இல் மற்றொரு குடமுழுக்கு நடைபெற்றது.
# கும்பகோணம் கற்பக விநாயகர் கோயில்

## நாகேஸ்வரன் கோயில் கீழவீதி

நாகேஸ்வரன் கோயில் கீழவீதியில், ஏகாம்பரேஸ்வரர் கோயிலின் இடது புறமாக ஒரு கற்பக விநாயகர் கோயில் உள்ளது. இக்கோயிலின் மூலவராக விநாயகர் உள்ளார்.
# இரண்டாம் பரமேஸ்வரவர்மன்

**இரண்டாம் பரமேஸ்வரவர்மன்** (இறப்பு 730/731 ) என்பவன் பல்லவ மரபின் ஒரு மன்னனாவான்.இவன் சாளுக்கிய அரசனான விஜயாதித்தனின் படைகளுடன் நடந்த போரில் கொல்லப்பட்டான்.  
இவர் குறைந்தபட்சம் ஆறு ஆண்டுகளாவது ஆட்சி செலுத்தி இருக்க வேண்டும்.
# இரண்டாம் பரமேஸ்வரவர்மன்

## போரும்,மரணமும்

இவனது ஆட்சியின்போது கி.பி.729/730 காலகட்டத்தில் சாளுக்கிய இளவரசனாக இரண்டாம் விக்ரமாதித்தன்
இருந்த காலத்தில் விக்ரமாதித்தனின் நண்பனான மேலைக் கங்க மரபின் இளவரசன் இரேயப்பா சாளுக்கியர்களின் படைகளுடன், பல்லவர்களைத் தாக்கி இரண்டாம் பரமேசுவரவர்மனுக்கு பெரிய இழப்பை ஏற்படுத்தினான். பரமேசுவரன் வேறு வழியின்றி சமாதானம் செய்துகொண்டு அவர்களின் நிபந்தனைகளை ஏற்றான். பரமேசுவரன் போரில் தனக்கு ஏற்பட்ட அவமானத்தை துடைக்க எண்ணி, கொஞ்ச காலத்திற்கு பிறகு கி.பி.731இல் மேலைக் கங்க மன்னன் சிறீபுருசன் மீது ஒரு எதிர்த் தாக்குதல் செய்தான். விலந்து என்ற இடத்தில் நடந்த இந்தப் போரில் சிறீபுருசனால் இவன் கொல்லப்பட்டான். சிறீபுருசன் இவனின் முத்திரை, வெண்கொற்றக் குடை போன்றவற்றைக் கைப்பற்றி பெருமானடி என்ற பட்டம் பெற்றான். இந்த சாளுக்கிய வெற்றி விஜயாதித்தன் ஆட்சியின் போது நடந்தது என்றாலும், சாளுக்கிய அரசர்கள் பதிவுகள் இவ்வெற்றி இரண்டாம் விக்ரமாதித்யனைச் சேருவதாக புகழ்கின்றன
# வாகைப்பறந்தலைப் போர்

**வாகைப்பறந்தலைப் போர்** என்பது சங்ககாலத்தில் நடந்த போராகும். இப்போர் முதலாம் அதிகமானான வேங்கைக் குன்றின் தலைவன் வினைவல் அதிகன் பங்கேற்ற போராகும்.  
முன்னதாக ஆய் எயினனுக்கும், நன்னனது படைத்தலைவன் ஞிமிலிக்கும் நன்னனது தலைநகரான பாழியில் போர் நடந்தது. போரில் ஆய் எயினன் மாண்டான். இந்நிலையில் ஞிமிலி ஆய் எயினனின் நகர், வாகையைக் கைப்பற்ற முனைந்தான்.
வாகையைப் பாதுகாக்க பசும்பூண் பாண்டியன் தன் நண்பனும் படைத்தலைவனுமான அதிகனை அனுப்பினான். அதிகனுக்கும் ஞிமிலிக்கும் வாகைப்பறந்தலையில் போர் நடந்தது. இப்போரில் கொங்கர்கள் நன்னனின் படைகளுக்கு உதவினர். யானை மீதிருந்து போரிட்ட அதிகன் யானையுடன் கொல்லப்பட்டான். அதிகன் கொல்லப்பட்டதைக் கொங்கர் கொண்டாடி மகிழ்ந்தனர்.
# தலையாலங்கானத்துப் போர்

**தலையாலங்கானத்துப் போர்** என்ற போர் சங்ககாலத்தில் நடந்த தலைசிறந்த புகழ்பெற்ற போராகும் இப்போர் நெடுஞ்செழியனுக்கும் ஏழு மன்னர்களுக்கும் இடையில் நடந்தது போரில் நெடுஞ்செழியன் வென்றான்.
# தலையாலங்கானத்துப் போர்

## தலையாலங்கானம்

இப்போர் நடைபெற்ற இடமான தலையாலங்கானம் சோழ நாட்டில் தற்கால திருவாரூர் மாவட்டம், குடவாசல் வட்டம் சிமிழி ஊராட்சியிலுள்ள ஒரு கிராமமாகும். பிற்காலத்தில் இது தலையாலங்காடு என்று வழங்கிற்று.
# தலையாலங்கானத்துப் போர்

## போர்

முதிரா இளைஞனான நெடுஞ்செழியனின் பாண்டிய நாட்டைக் கைப்பற்ற இரண்டு பேரரசர்கள்,ஐந்து வேளிர்கள் ஆக எழுவர் சேர்ந்து தாக்கினர். சேரமான் யானைக்கட்சேய் மாந்தரஞ்சேரல் இரும்பொறை, சோழன் கிள்ளிவளவன், வேளிர்களான திதியன், எழினி, எருமையூரன், இளங்கோ வேண்மான், பொருநன் ஆகியோரே இவ்வெழுவர். எதிரிகளைக்கண்டு பாண்டியன் கடுஞ்சினம் கொண்டு வஞ்சினம் கூறுகிறான். இது செய்யாவிட்டால் எனக்கு இன்னது நேரட்டும் என்று பலர் முன் கூறுவது வஞ்சினம்.
நாற்படை நலம் உடையவர் என்று தன்னைத் தானே புகழ்ந்துகொண்டு செருக்கோடு என்னைப்பற்றிச் சிறுசொல் கூறி, என்னோடு போரிடுவோர் எல்லாரையும் ஒன்றாகச் சிதைத்து, என் அடிக்கீழ் நான் கொண்டுவராவிட்டால்,  
- என் குடிமக்கள் என்னைக் கொடியன் என்று தூற்றுவார்களாக!  
- மாங்குடி மருதனைத் தலைவனாகக் கொண்ட என் புலவர்-சங்கம் என்னைப் பாடாது போகட்டும்!  
- என்னைப் பாதுகாப்போர் துன்பம் கொள்ள, இரவலர்களுக்கு வழங்கமுடியாத வறுமை என்னை வந்தடையட்டும்!  
என்று கூறி போருக்குப் புறப்படுகிறான்.  
இப்போரில் எதிரிப்படைகளை சிதறடித்து எழுவர் முரசுகளோடு வெண்குடைகளையும் நெடுஞ்செழியன் கைப்பற்றினான்.
# தலையாலங்கானத்துப் போர்

## புகழ்

அப்போரைப் பற்றிப் பாடாத அந்நாளைய புலவர்களே இல்லை எனலாம். அக்கால சிறந்த புலவர்களான நக்கீரரும், மாங்குடி மருதனாரும் முறையே இப்போரின் வெற்றி நாயகனான பாண்டியன் மீது நெடுநல்வாடை, மதுரைக் காஞ்சி ஆகிய பெரும் பாடல்களைப் பாடியுள்ளனர்.
# உறங்கிக்கொண்டேயிருக்கும் நோய்த்தன்மை

**உறங்கிக்கொண்டேயிருக்கும் நோய்த்தன்மை** (*sleeping sickness* "ட்ரைப்பானோசோமா ப்ரூசெய் கேம்பியன்ஸ்" (*Trypanosoma brucei gambiense*) (டி.பி.ஜி) மற்றும் "ரைப்பானோசோமா புரூசெய் ரொடீசியென்ஸ்" (*Trypanosoma brucei rhodesiense*) (டி.பி.ஆர்.) எனப்படும் இரண்டு வகைகள் மனிதர்களைத் தொற்றுகின்றன. இரு வகைகளுமே தொற்றுக்கு ஆளாகிய தெத்சி ஈக்கள் (tsetse fly) கடிப்பதாலேயே வழக்கமாக கடத்திவிடப்படுகிறது மற்றும் கிராமப்புறங்களில் மிகச்சாதாரணமாக நிலவுகிறது. இவ்விரண்டு கட்டங்களுக்குமே "மெலர்ஸோப்ரோல்" (*melarsoprol*) பலனளிக்கிறது என்றாலும், ஒரு வகையில், பக்க விளைவுகளின் காரணமாக ஏற்பட்ட டி.பி.ஆர் க்கு மட்டுமே இது பயன்படுத்தப்படுகிறது. 1,990 இல் 34,000 மக்களைக் காவு கொண்ட இந்த நோயினால் 2010 ஆம் ஆண்டு வாக்கில் ஏறத்தாழ 9,000 பேர் உயிரிழந்தனர். 2012 ஆம் ஆண்டில் 7.000 நபர்களை புதிதாகத் தொற்றிய இந்த நோய் தற்போதைக்கு 2012 நிலவரப்படி, சுமார் 30,000 பேர் தொற்றுக்கு ஆளாகியிருப்பதாக கணிக்கப்பட்டுள்ளது. இவர்களில் 80% க்கும் அதிகமானோர் காங்கோ சனநாயகக் குடியரசில் இருக்கிறார்கள். சமீப கால வரலாற்றில் மூன்று மிகப்பெரும் நோய்ப்பரவல்கள் நேர்ந்துள்ளன; 1896 முதல் 1906 வரை முக்கியமாக உகாண்டா மற்றும் காங்கோ வடிநில நாடுகளில் ஒன்றும், மற்றும் இரண்டு 1920, 1970 ஆகிய ஆண்டுகளில் பல்வேறு தென் ஆப்பிரிக்க நாடுகளிலுமாக நிகழ்ந்துள்ளன. பசுக்கள் போன்ற இதர விலங்குகளும் இந்தத் தொற்றுக்கு ஆட்பட்டு நோய்வாய்ப்படலாம்.
# அஸ்கரியேசிஸ்

**அஸ்கரியேசிஸ்** (*ascariasis*) என்பது வட்டப்புழு (*Ascarislumbricoides*) என்ற புழுவின் மூலம் ஏற்படுகின்ற ஒரு நோயாகும். புழுக்களின் எண்ணிக்கை அதிகரிக்கின்ற போது குறுஞ் சுவாசம் உள்ளிட்ட அறிகுறிகளும் அதிகரிக்கும். இந்நோய் காய்ச்சலில் ஆரம்பிக்கும்.
# அஸ்கரியேசிஸ்

## காரணம் மற்றும் செயன்முறை

*அஸ்கரிஸ்* முட்டைகளால் மாசுற்ற உணவுகளை அல்லது பானங்களை உட்கொள்வதன் மூலம் இத்தொற்று ஏற்படுகின்றது. சவர்க்காரமிட்டு கை கழுவுதல் பாதுகாப்பான ஒரு வழிமுறையாகும். மக்கள்தொகையில் 20% இற்கு மேற்பட்டோர் பாதிக்கப்பட்டுள்ள பிரதேசங்களில், தொடர்ச்சியான கால இடைவெளிகளில் அனைவருக்கும் சிகிச்சையளிப்பது சிறந்தது எனச் சிபாரிசு செய்யப்படுகின்றது. இதற்கு தடுப்பூசி எதுவும் இல்லை. ஏனைய பயனளிக்கக் கூடிய மருந்துகளில் tribendimidine, nitazoxanide என்பனவும் உள்ளடங்குகின்றன. இதன் அடிப்படையில் நோக்குகையில் மண்ணின் மூலம் பரவுகின்ற குடற்புழுக்களில் மிகவும் பொதுவான வகையாக அஸ்கரியேசிஸ் விளங்குகின்றது எனலாம். 1990 ஆம் ஆண்டில் 3,400 ஆக்க் காணப்பட்ட இந்நோயின் மூலமான மரணம் 2010 ஆம் ஆண்டில் 2,700 ஆகக் காணப்பட்டது. பிறிதொரு வகை *அஸ்கரியேசிஸ்* பன்றிகளைத் தொற்றுகின்றது.
# கலவரம் (திரைப்படம்)

***கலவரம்*** என்பது 2014 ஆம் ஆண்டில் வெளியான ஒரு இந்தியத் தமிழ்த் திரைப்படமாகும். ரவிச்சந்திரன் தயாரித்த இத்திரைப்படத்தை ரமேஷ் செல்வன் இயக்கியிருந்தார். சத்யராஜ், தணிகெல்லா பரணி ஆகியோர் முக்கிய கதாபாத்திரங்களில் நடித்த இத்திரைப்படத்தில் பல புதுமுக நடிகர்களும் நடித்திருந்தனர். 2010 ஆம் ஆண்டிலேயே தொடங்கப்பட்ட இத்திரைப்படம் மிக தாமதமாக 2014 ஆம் ஆண்டில் சனவரி, 14 தைப்பொங்கலன்று வெளியானது.
# கலவரம் (திரைப்படம்)

## நடிகர்கள்

- சத்யராஜ் - வெற்றிச்செல்வன்
- தணிகெல்லா பரணி - ஆதிமூலம்
- அஜய் ரெட்டி
- யாசிர்
- ராகவேந்தர்
- குட்டி அஜய்
- லாவண்யா
- ஹரிணி
- இன்பநிலா
- ரியா
- சுஜிபாலா
- மயில்சாமி
- ராஜ்கபூர்
# தகியுத்தீன் முஹம்மது இப்னு அஹ்மது அல் யூனினி (ரஹ்)

**தகியுத்தீன்** என்னும் சிறப்புப் பெயரையும் **முகம்மது** என்னும் இயற்பெயரையும் கொண்ட **தகியுத்தீன் முகம்மது இப்னு அகமது அல் யூனினி (ரஹ்)** சிரியாவிலுள்ள பால்பக் மாவட்டத்திலே யூனின் என்னும் கிராமத்தில் கி.பி. 1177 சனவரி 7ம் திகதி (ஹிஜ்ரி 572) பிறந்தார்கள்.  
இளவயதிலேயே மார்க்கக்கல்வியைக் கற்று முடித்த தகியுத்தீன் அவர்கள் ஹதீதுக் கலையை கற்க விரும்பி பெரியார் ஹாபிஸ் அப்துல் கனி அவர்களிடம் மாணவராகச் சேர்ந்தார்கள். ஹதீதுக் கலையில் மிகச் சிறந்து விளங்கிய பெரியார் ஹாபிஸ் அப்துல் கனி அவர்கள் தமது மாணாக்கர் மீது கொண்டிருந்த மதிப்பு அளப்பரியதாக இருந்தது. தகியுத்தீன் அவர்களுக்கிருந்த அபார நினைவாற்றல் காரணமாக ஸஹீஹ் புஹாரி மற்றும் ஸஹீஹ் முஸ்லிம் ஆகிய இரண்டு ஹதீஸ் நூல்களையும் மனனம் செய்திருந்தார்கள்.  
தமது உறவினராகிய அப்துல்லாஹ் அல் யூனினி (ரஹ்) அவர்களிடம் ஆன்மீகக் கல்வியையும், ஆன்மீகப் பயிற்சியையும் பெற்றார்கள். ஆசானின் மறைவுக்குப் பின்னர் ஆசானின் இடத்திலிருந்தவாறே மக்களுக்கு சூபித்துவம் பற்றியும் இறைவனை அடையும் வழிமுறை பற்றியும் உரை நிகழ்த்த ஆரம்பித்தார்கள். அவர்களது சொற்பொழிவைக் கேட்பதற்காக மக்கள் திரண்டு வரத் தொடங்கினார்கள். தனது சொந்த ஊராகிய யூனினி கிராமத்தை மிகவும் நேசித்த தகியுத்தீன் (ரலி) அவர்கள் மாபெரும் அற்புதங்களை நிகழ்த்தி, அதன்மூலம் இறைவனை அடைவதற்கு நேரான மார்க்கத்தைக் காட்டியதனால் மக்கள் மகான் அவர்களை கண்ணியத்துக்குரியவராகப் போற்றினார்கள். அன்றைய இஸ்லாமிய உலகின் பல நாடுகளிலிருந்தும் ஆன்மீகக் கல்வி கற்பதற்காக அறிஞர்கள் பலர் அன்னாரை நாடி வந்தார்கள்,  
இந்தியாவில் அஜ்மீர் நகரத்தில் ஆன்மீக ஆட்சி செய்துகொண்டிருக்கும் குத்புல் ஹிந்த் ஷைகு ஹாஜா முயினுத்தீன் சிஷ்தி (ரலி) அன்னவர்களின் ஆன்மீக குருவான தகியுத்தீன் முகம்மது இப்னு அகமது அல் யூனினி (ரஹ்) அவர்கள் கி.பி. 1250 ஆகஸ்ட் 28ம் திகதி (ஹிஜ்ரி 658) நிர்யாணமடைந்தார்கள். அவர்களின் பொன்னுடல் அவர்களின் ஆன்மீக ஆசான் அப்துல்லாஹ் அல் யூனினி (ரஹ்) அவர்களின் அடக்கவிடத்திற்கு அண்மையில் அடக்கம் செய்யப்பட்டது.  
வலிமார்கள் வரலாறு - அறிஞர் ஆர்.பி.எம். கனி
# புரோக்கன் கோஸ்சஸ்

**புரோக்கன் ஹார்ஸஸ்** இது 2015ஆம் ஆண்டில் திரைக்கு வந்த அமெரிக்க நாட்டுத் திரைப்படம் ஆகும். இந்தத் திரைப்படத்தை விது வினோத் சோப்ரா என்பவர் இயக்கியுள்ளார். மரியா வல்வேர்டே, தோமஸ் ஜேன், அன்டன் யெல்சின் உள்ளிட்ட பலர் நடித்துள்ளார்கள். இந்தத் திரைப்படம் ஏப்ரல் 17ஆம் திகதி வெளியானது.
# புரோக்கன் கோஸ்சஸ்

## நடிகர்கள்

- மரியா வல்வேர்டே
- தோமஸ் ஜேன்
- அன்டன் யெல்சின்
# த லோங்கஸ்ட் ரைட்

**தி லோங்கேஸ்ட் ரீடே** இது 2015ஆம் ஆண்டில் திரைக்கு வந்த அமெரிக்க நாட்டு காதல் திரைப்படம் ஆகும். இந்த திரைப்படத்தை ஜோர்ஜ் டில்மன், ஜூனியர் என்பவர் இயக்கியுள்ளார். பிரிட் ராபர்ட்சன், ஸ்காட் ஈஸ்ட்வுட், ஜாக் ஹஸ்டன், ஆலன் ஆல்டா, மெலிசா பெனாயிஸ்ட் உள்ளிட்ட பலர் நடித்துள்ளார்கள். இந்த திரைப்படம் ஏப்ரல் 10ஆம் திகதி வெளியானது.
# த லோங்கஸ்ட் ரைட்

## நடிகர்கள்

- பிரிட் ராபர்ட்சன்
- ஸ்காட் ஈஸ்ட்வுட்
- ஜாக் ஹஸ்டன்
- ஆலன் ஆல்டா
- மெலிசா பெனாயிஸ்ட்
# தி மூண் அண்ட் தி சன்

**தி மூண் அண்ட் தி சன்** இது 2015ஆம் ஆண்டில் திரைக்கு வந்த அமெரிக்க நாட்டு அதிரடித் திரைப்படம் ஆகும். இந்தத் திரைப்படத்தை சீன் மெக்நமாரா என்பவர் இயக்கியுள்ளார். பியர்ஸ் புரோஸ்னன், கயா ச்கோதேலரியோ, பெஞ்சமின் வால்கர், வில்லியம் ஹர்ட் உள்ளிட்ட பலர் நடித்துள்ளார்கள். இந்தத் திரைப்படம் ஏப்ரல் 10ஆம் திகதி வெளியானது.
# தி மூண் அண்ட் தி சன்

## நடிகர்கள்

- பியர்ஸ் புரோஸ்னன்
- கயா ச்கோதேலரியோ
- பெஞ்சமின் வால்கர்
- வில்லியம் ஹர்ட்
# பேரியம் புரோமைடு

**பேரியம் புரோமைடு** (*Barium bromide*) BaBr<sub>2</sub> என்ற மூலக்கூறு வாய்பாடுடன் கூடிய பேரியம் மற்றும் புரோமின் கலந்த ஒரு கனிமச் சேர்மமாகும். பேரியம் குளோரைடு போலவே பேரியம் புரோமைடும் நீரில் நன்கு கரைகிறது. நீர்க் கரைசலில் இவ்வுப்பு நச்சுத்தன்மை கொண்டுள்ளது.
# பேரியம் புரோமைடு

## அமைப்பும் பண்புகளும்

பேரியம் குளோரைடு போலவே பேரியம் புரோமைடும் செஞ்சாய்சதுரப் படிகங்களாகப் படிகமாகிறது. இப்படிகங்கள் நீர் உறிஞ்சும் திறன் கொண்டவையாக உள்ளன. நீர் கரைசலில் பேரியம் புரோமைடு ஓர் எளிய உப்பின் பண்புகளை வெளிப்படுத்துகிறது.
பேரியம் புரோமைடு கந்தக அமிலத்திலுள்ள சல்பேட்டு அயனிகளுடன் வினைபுரிந்து பேரியம் சல்பேட்டு உப்பின் வீழ்படிவைக் கொடுக்கிறது.  
:BaBr<sub>2</sub>(aq) + SO<sub>4</sub><sup>2−</sup> → BaSO<sub>4</sub>(s) + 2 Br<sup>−</sup>(aq)  
ஆக்சாலிக் அமிலம், ஐதரோ புளோரிக் அமிலம் பாசுபாரிக் அமிலம் ஆகிய அமிலங்களிலும் இத்தகைய வினைகளே நிகழ்கின்றன.
# பேரியம் புரோமைடு

## தயாரிப்பு

பேரியம் சல்பைடு அல்லது பேரியம் கார்பனேட்டை ஐதரோ புரோமிக் அமிலத்துடன் வினைபுரியச் செய்தால் குறுகிய நேரத்தில் பேரியம் புரோமைடின் நீரேறிய வடிவத்தை தயாரிக்க முடியும்.  
:BaS + HBr → BaBr<sub>2</sub> + H<sub>2</sub>S
:BaCO<sub>3</sub> + HBr → BaBr<sub>2</sub> + CO<sub>2</sub> + H<sub>2</sub>O  
இக்கரைசலில் இருந்து நீரேறிய பேரியம் புரோமைடு படிகமாக்கப்படுகிறது (BaBr2•2H2O) . இப்படிகத்தை 120 பாகை செல்சியசுக்கு சூடாக்குவதன் மூலமாக நீரற்ற பேரியம் புரோமைடு பெறப்படுகிறது
.
# பேரியம் புரோமைடு

## பயன்கள்

ஒளிப்படவியலில் உபயோகமாகும் வேதிப்பொருட்கள் மற்றும் பிற புரோமைடுகள் தயாரிப்பதற்கு பேரியம் புரோமைடே முன்னோடியாக விளங்குகிறது. பகுதிபட படிகமாக்கல் முறையில் ரேடியத்தை தூமையாக்க மேரி கியூரி பேரியம் புரோமைடை பயன்படுத்தியுள்ளார். ஏனெனில், பேரியம் புரோமைடு கரைசலில் ரேடியம் முதலில் வீழ்படிவாகிறது. ரேடியத்திற்கும் பேரியத்திற்குமான விகித வேறுபாடு கரைசலைக் காட்டிலும் வீழ்படிவில் அதிகமாக உள்ளது
# பேரியம் புரோமைடு

## முன்பாதுகாப்பு

பேரியம் புரோமைடும் நீரில் கரையும் இதர பேரியம் உப்புகளும் நச்சுத்தன்மை கொண்டவையாகும். இவற்றை உட்கொள்ள நேரிட்டால் கடுமையான நச்சு விளைவுகள் உண்டாகும்.
# பேரியம் சல்பைட்டு

**பேரியம் சல்பைட்டு** (*barium sulfite*) BaSO<sub>3</sub> என்ற மூலக்கூறு வாய்பாடுடன் கூடிய சல்பூரசு அமிலத்தின் பேரிய உப்பு ஆகும். வெண்மை நிறத் துகள்களாக காணப்படும் இவ்வுப்பு காகித உற்பத்தித் தொழிலில் பயன்படுகிறது. மற்ற பேரியம் உப்புகளைப் போலவே இவ்வுப்பும் நச்சுத்தன்மை கொண்டுள்ளது..  
பேரியம் ஆக்சைடு அல்லது பேரியம் ஐதராக்சைடு மீது கந்தக டைஆக்சைடு செலுத்தும்போது பேரியம் சல்பைட்டு உண்டாகிறது.
பேரியத்தை சல்பூரசு அமிலத்துடன் வினைபுரியச் செய்தும் பேரியம் சல்பைட்டு தயாரிக்கலாம்.
# ஜெரோம் டெய்லர்

**ஜெரோம் எவர்ட்டன் டெய்லர்** (*Jerome Everton Taylor*, பிறப்பு: 22 சூன் 1984) ஜமேக்காவில் பிறந்த மேற்கிந்தியத் தீவுகள் துடுப்பாட்ட வீரர்.  
வலக்கை விரைவு வீச்சு பந்து வீச்சாளரான இவர் ஜமைக்கா அணிக்காக ஒரு போட்டியில் மட்டுமே கலந்து கொண்ட நிலையில் 2003 ஆம் ஆண்டில் இலங்கைக்கு எதிரான போட்டியில் மேற்கிந்தியத் தீவுகள் அணியில் விளையாட அழைக்கப்பட்டார். ஒருநாள் போட்டியில் மேற்கிந்திய அணியில் ஒருநாள் போட்டிகளில் முதற்தடவையாக ஒரே ஓவரில் மூன்று விக்கெட்டுகளைக் கைப்பற்றிய முதலாவது வீரரும் இவராவார். 2006 இல் ஆத்திரேலியாவுக்கு எதிரான போட்டியில் இச்சாதனையை அவர் படைத்தார்.
# பேரியம் அசிட்டேட்டு

**பேரியம் அசிட்டேட்டு** *(Barium acetate)* Ba(C<sub>2</sub>H<sub>3</sub>O<sub>2</sub>)<sub>2</sub> என்ற மூலக்கூறு வாய்பாடுடன் கூடிய பேரியம் மற்றும் அசிட்டிக் அமிலத்தின் உப்பு ஆகும்.
# பேரியம் அசிட்டேட்டு

## தயாரிப்பு

பேரியம் கார்பனேட்டுடன் அசிட்டிக் அமிலத்தை வினைபுரியச் செய்வதன் மூலமாக பொதுவாக பேரியம் அசிட்டேட்டு தயாரிக்கப்படுகிறது.  
:BaCO<sub>3</sub> + 2CH<sub>3</sub>COOH → (CH<sub>3</sub>COO)<sub>2</sub>Ba + CO<sub>2</sub> + H<sub>2</sub>O  
கரைசல் நிலையில் மேற்கொள்ளப்படும் இவ்வினையில் பேரியம் அசிட்டேட்டு படிகமாக வெளிவருகிறது. பேரியம் கார்பனேட்டுக்கு மாற்றாக இவ்வினையில் பேரியம் சல்பைடையும் பயன்படுத்த முடியும்.  
:BaS + 2CH<sub>3</sub>COOH → (CH<sub>3</sub>COO)<sub>2</sub>Ba +H<sub>2</sub>S  
இங்கும் கரைப்பான் ஆவியாக்கப்பட்டு பேரியம் அசிட்டேட்டு படிகமாக்கப்படுகிறது.
# பேரியம் அசிட்டேட்டு

## பண்புகள்

வெண்மை நிறத் துகள்களாக காணப்படும் பேரியம் அசிட்டேட்டு 0 பாகை செல்சியசு வெப்பநிலையில் அதிக அளவு கரைதிறன் பெற்றுள்ளது. அதாவது 100 கிராம் தண்ணீரில் 55.8 கிராம் அளவு பேரியம் அசிட்டேட்டைக் கரைக்க முடியும். பேரியம் அசிட்டேட்டைச் சூடுபடுத்தினால் அது பேரியம் கார்பனேட்டாக சிதைவடைகிறது.